**Vyhodnotenie obvodného kola**

 **Olympiáda zo slovenského jazyka a literatúry**

 11. ročník, školský rok 2018 / 2019

 **Okres Prievidza, kategória C**

 Olympiády zo slovenského jazyka a literatúry sa dňa 28.11.2018 zúčastnilo 21 súťažiacich zo ZŠ a OGY okresu. Konala sa ako každoročne v Centre voľného času v Prievidzi pri výbornom organizačnom zabezpečení jeho pracovníkov.

Prácu súťažiacich hodnotila odborná komisia v zložení:

Mgr. Benková Lýdia – predseda poroty

Mgr. Šperková Bronislava – člen

Mgr. Zitová Iveta – člen

Mgr. Furková Gabriela – člen

Mgr. Gromová Oľga - člen

V záverečnom vyhodnotení porota zhodnotila výber textov a zadanie úloh ako veľmi vhodné, výborne spracované, primerané danej kategórii C.

Do pripomienok dala v **1. časti** pripomienku **k úlohe č. 6**- niektorí žiaci prekvapujúco nevedeli určiť vety podľa obsahu, zloženia, členitosti .**V úlohe č.8** za slovotvorný postup väčšina súťažiacich nesprávne určovala stupňovanie. **V úlohe č. 13** – nenašli ako chybu napísanie čiarky...“nepadali by sme teraz my**,** veľké stromy.“ **V úlohe č. 19** žiakov zmiatla personifikácia, ktorá sa však vzťahovala len na prvé slovné spojenie a nie celú skupinu slovných spojení v riadku.

**V 2. časti** Transformácia textu – text bol dosť dlhý, plný informácií, faktov, žiaci nevyberali tie podstatné, kľúčové. To sa prejavilo aj pri bodovaní poroty.

**V 3.časti** niektorí žiaci odbiehali od témy, nedodržiavali výstavbu textu daného slohového útvaru – príhovor .Niektorí použili nespisovné slová, zlé skloňovanie, vyskytol sa aj nevýrazný rečový prejav.

Celkový priebeh a vedomosti súťažiacich zhodnotila porota kladne. Skonštatovala, že úroveň čitateľskej gramotnosti žiakov, práce s textom sa z roka na rok zvyšuje. Toho výsledkom je aj počet úspešných riešiteľov , ktorí získali 40 a viac bodov.

 Kladne hodnotí prácu pedagógov pri organizácii školských kôl a tiež príprave ich víťazov na okresné kolo. Kladne hodnotí aj autorku Mgr. Danielu Petríkovú.

**Umiestnenie**: 1. miesto: Homolová Adriána – ZŠ Chrenovec

 2. miesto: Bařinová Barbora – ZŠ Ul. S. Chalupku Prievidza

 3. miesto: Jankulová Sarah – ZŠ Ul. Školská Handlová

 V Prievidzi, 28.11.2018 Mgr. Benková Lýdia, predseda poroty